KISKŐRÖS VÁROS ALPOLGÁRMESTERE

ELŐTERJESZTÉS

(a Képviselő-testület 2014. november 26-i rendkívüli ülésére)

TÁRGY: 
A Kiskőrösi Többcélú Kistérségi Társulás megállapodásÁnak módosítása
Kiskőrösi Többcélú Kistérségi Társulás társulási megállapodásáról szóló 3/2014. (01.30.) határozat jelenlegi módosítását a 2014. évi helyi önkormányzati képviselők és polgármesterek általános választásával kapcsolatosan felmerülő változások indokolják.

A társulások működésére és jogállására vonatkozó alapvető szabályokat Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 87.§ - 95.§-ai tartalmazzák.
Mötv. 88.§. (2) bekezdése értelmében:

„A társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.”

 Mötv. 94.§. (2) bekezdése értelmében:
„A társulási tanácsot a társult önkormányzatok képviselő-testületei által delegált tagok alkotják, akik a megállapodásban meghatározott számú szavazattal rendelkeznek”.

Mötv. 95. § (1) bekezdése értelmében:

“A társulási tanács és a bizottságok működésére egyebekben a a képviselő-testületre és az önkormányzati bizottságokra vonatkozó szabályokat kell megfelelően alkalmazni.“

A 2014. évi helyi önkormányzati képviselők és polgármesterek általános választásának eredményét követően, a Társulási Tanács összetétele megváltozott, ezért a társulási megállapodás módosítása vált szükségessé. A módosítás tartalmazza továbbá a tagönkormányzatok 2014. évi lakosságszámát is.
A fentiek alapján javaslom, hogy a Képviselő-testület a társulási megállapodásról a határozat-tervezetben foglaltak szerint döntsön.  
Kiskőrös, 2014. november 21.
Pohankovics András sk.
         alpolgármester
HATÁROZAT-TERVEZET

1. Kiskőrös Város Képviselő-testülete a Kiskőrösi Többcélú Kistérségi Társulás megállapodásának módosítását a határozat-tervezet mellékletében foglaltak szerint jóváhagyja.

2. A Képviselő-testület felhatalmazza a polgármestert a határozat-tervezet mellékletét képező módosító okirat aláírására.

